দুর্গা প্রতিমা বিসর্জনে শোকের ছায়া, দেশের নানান জায়গায় মৃত কমপক্ষে ১৬ জন

ওয়েব ডেস্ক: দুর্গা প্রতিমা বিসর্জনের (Idol Immersion) দিন মর্মান্তিক দুর্ঘটনা! দশমীতে ভাসানের হইহুল্লোড় বিষাদে বদলে গেল এক নিমিষে। প্রতিমা বিসর্জনে (Idol Immersion) শামিল হয়ে জলে ডুবে প্রাণ হারালেন ১৬ জন। প্রতিমা বিসর্জনের (Idol Immersion) মাঝে এই মর্মান্তিক দুর্ঘটনা ঘটেছে উত্তরপ্রদেশ ও মধ্যপ্রদেশে। মধ্যপ্রদেশের (Madhyapradesh) দু’টি পৃথক ঘটনায় ১৩ জন নিরিহ মানুষ প্রাণ হারিয়েছেন। যাঁদের মধ্যে ১০ জন নাবালকের মৃত্যু হয়েছে। ওই একইদিনে উত্তরপ্রদেশে জলে তলিয়ে তিন যুবক প্রাণ হারিয়েছেন। উত্তরপ্রদেশে (Uttarpradesh) এখনও ৫ জনের খোঁজ মেলেনি।

মধ্যপ্রদেশে (Madhyapradesh) উজ্জয়িনীর পাশে নোগোরিয়া এলাকায় ট্র্যাক্টর করে প্রতিমা বিসর্জনে নিয়ে যাওয়ার সময়ে চম্বল নদীর ধারে ট্র্যাক্টরটি দাঁড় করানো ছিল। সেই সময়ে খেলার ছলে ভুলবশত এক নাবালক ট্র্যাক্টরটি চালিয়ে ফেলে। সঙ্গে সঙ্গে ট্র্যাক্টরটি রেলিং ভেঙে নদীতে উল্টে যাওয়ায় তলিয়ে যেতে শুরু করে সকলে। স্থানীয়দের এই ঘটনা নজরে আসতেই তাঁরা প্রথমে উদ্ধার কাজে হাত লাগায়। ১১ জনকে উদ্ধার করে তড়িঘড়ি তাঁদের হাসপাতালে পাঠান। পরবর্তীতে হাসপাতালে চিকিৎসা চলাকালীন ১১জনের মধ্যে জনের মধ্যে ২ জনের মৃত্যু হয়েছে। তবে এখনও এক জনের খোঁজ মেলেনি।

আরও পড়ুন: ফের জল ছাড়ার পরিমাণ বাড়াল DVC, ভাসবে কোন কোন অঞ্চল?

পাশাপাশি, মধ্যপ্রদেশের খান্ডোয়া জেলায় পৃথক একটি ঘটনায় ১১জন প্রাণ হারিয়েছেন। সেখানেও
একটি ট্র্যাক্টর উল্টে বিপত্তি ঘটে। মৃতদের মধ্যে ৮জন নাবালিকা রয়েছে। এখনও বহু মানুষের খোঁজ মেলেনি। মধ্যপ্রদেশের দুটি পৃথক ঘটনায় শোক প্রকাশ করেছেন মধ্যপ্রদেশের মুখ্যমন্ত্রী মোহন যাদব। মৃতদের প্রত্যেক পরিবারকে ৪লক্ষ টাকা করে আর্থিক সহায়তার কথা ঘোষণা করেছেন তিনি।

অন্যদিকে, প্রতিমা বিসর্জনে (Idol Immersion) গিয়ে উত্তরপ্রদেশের (Uttarpradesh) আগ্রাতে জলে তলিয়ে প্রাণ হারিয়েছেন তিন যুবক। যোগীরাজ্যে এখনও নিখোঁজ পাঁচজন। তবে পুলিশের সহায়তায় একজনকে উদ্ধার করা সম্ভব হয়েছে।

দেখুন অন্য খবর